***По завршетку наставне јединице Бранислав Нушић: ,,Госпођа министарка"(интерпретација), ученици ће бити у стању да:***

* именују књижевну епоху којој дело припада;
* наведу најважније биографске и библиографске податке о Бранислав Нушићу;
* откривају и кратко описују утиске и доживљаје које је драма ,,Госпођа министарка'' изазвала у њима;
* препознају и именују књижевни род и врсту;
* објасне наслов;
* одреде тему и мотиве;
* наведу основне одлике композиције дела;
* доведу у везу поједине делове текста;
* изводе поруке;
* размотре актуелност дела у данашњици;
* примене стечено знање у пракси (речнички фонд, вештина комуникације, типологија личности, морални судови...);
* препоруче дело другима.
* -схвате да је основ драме драмска радња која се развија кроз дијалог лица на сцени
* -упознају се са основним појмовима из позоришне уметности (чин, дијалог, монолог)
* -правље разлике између хумористичног и ироничног

***Административни део часа***

***Уводни део часа* .** **• Бранислав Нушић (1864−1938) je романописац, драмски писац, приповедач, есејиста, дипломата, ниовинар и зачетник реторике у Србији.**

**• Нушић је рођен у Беогроду као Алкибијад Нуша у цинцаринској породици Ђорђа и Љубице Нуше. Његов отац је био угледни трговоц житом, али је убрзо после Нушићевог рођења изгубио богатство. Породица се преселила у Смедерево, где је Нушић провео своје детињство и похођао основну школу и прве две године гимназије. Преселио се у Београд, где је матурирао. Кад је напунио 18 година, законски је променио своје име у Бранислав Нушић. Дипломирао је на Правном факултету у Београду 1884. године. Борио се у Српско­бугарском рату 1885. године, који га је затекао на служењу редовног војног рока. Након рато је објавио контроверзну песму „Два раба” у Дневном листу, због које је осуђен на две године робије. Песма је исмевала српску монархију, а посебно краља Милана.**

**• Званичник Министарства спољних послова постао је 1889. године, а 1900. постављен је за секретара Министарства просвете. Убрзо после тога постао је драматург Народног позоришта у Београду, а касније је постављен и за управника Српског народног позоришта у Новом Саду. Напушта ову функцију 1905. године и сели се у Београд, где се бави новинарством. Писао је под псеудонимом „Бен Акиба”. Вратио се 1912. године у Битољ као државни службеник, а 1913. године основао је позориште у Скопљу, где је живео до 1915. Напустио је земљу са војском током Првог светског рата и боравио је у Италији, Швајцарској и Француској до краја рата. После рата, Нушић је постављен за првог управника Уметничког одсека Министарства за просвету. На овој позицији је остао до 1923. године. После тога је постао управник Народног позоришта у Сарајеву, да би се 1927. године вратио у Београд. Изабран је за редовног члана Српске краљевске академије 10. фебруара 1933.**

**• Иза Нушића је остао импозантан књижевни опус: комедије, целовечерње и једночинке, драме у ужем смислу, историјске и савремене, романи, приповетке, новинске козерије, аутобиографске књиге, путописи, етнографски списи, новински чланци, предавања... Иако је, превасходно, драмски писац, његово прозно дело је обимније од дела многих писаца који су искључиво писали прозу. Његови чланци, изјаве, интервјуи, предавања разасути по новинама, када би се скупили, испунили би, по свој прилици, више књига него целокупни опус многих писаца. Насупрот публици, критика је према Нушићу била строга, често неправедна.** **• Најпознатија књижевна дела Бранислава Нушића**

**Драме: Тако је морало бити, Јесења киша, Иза Божјих леђа, Пучина**

**Комедије: Протекција, Свет, Пут око света, Госпођа министарка, Народни посланик, Мистер Долар, Ожалошћена породица, Покојник, Сумњиво лице, Др**

**Романи: Општинско дете, Хајдуци (Ајдуци) Приповетке: Политички противник, Посмртно слово, Класа, Приповетке једног каплара**

**Трагедије: Кнез Иво од Семберије, Хаџи Лоја, Наход Расправе и уџбеници: Реторика**

***Главни део часа.* Књижевни род:** драма

**Књижевна врста:** комедија

**Тема:** Ако хоћеш некога да познаш, подај му власт (у руке).

**Идеја:** У добру се не понеси, а у злу се не покуди

**Време радње:** Крај 19-ог и почетак 20-ог века.

**Место радње:** Београд

**Фабула - први чин**

Комедија почиње сценом у којој **Живка,** будућа "министарка", прекраја мужеве панталоне за сина Раку и жали се тетка-Савки како једва састављају крај с крајем (Служавку нису платили три месеца, а кирију за прошли месец). Од Савке тражи 200 динара на зајам за три месеца (Цифра није смешна јер се у то време за 50 динара могла купити добра крава). Тетка-Савка се у почетку нећка, али кад чује да ће Живка натерати мужа да уђе у неку владину комисију, пристаје. **Живка:** ...Шта ту партија! Ђока кума-Драгин назида кућу са партијом, а овај мој растури кућу. На сцену ступа гимназијалац Рака (у то време после четвртог разреда деца су ишла у тзв. нижу гимназију - данас од В до ВИИИ разреда). Рака је поцепане одеће и крваве руке. **Живка:** Ију, црни синко, ти се опет тукао? Рака пориче и каже да је био на демострацијама против владе. Живка је запрепашћена, ако је и од несташног Раке, много је. У наредној сцени кћи Дара и зет Чеда жале се Живки како су опет бескроисно ишли у посету код "министарке" јер их није примила. Чеда, уствари, тражи везу да добије вишу класу, а то значи и већу плату. Он је љут и каже Живки да му је свега доста јер се оженио без мираза, а Живка одговара - Ко те је терао, ти си рекао да волиш Дару, а добићеш мираз од 12.000 динара. Чеда је и даље незадовољан јер мираз ће добити после Живкине и Симине смрти, а он нема толико времена за чекање.

**Заплет**

Почиње кад на Живкина врата дође **Пера,** писар из административног одељења, да јави како ће "наши" - формирати нову Владу. Додуше, он то казује у мало завијеној форми, али упорно наглашава да се упамти како је он ту вест први донео. У одушевљењу Живка грли чак и зета Чеду с ким се до малочас свађала. Стиже и момак из министарства и тражи цилиндер за господина Симу. Настаје фрка да га пронађу. Напетост порасте кад од момка чују да је било случајева кад цилинадер стигне касно, па дотични остане без министарске фотеље. Кад напокон пронађу цилиндер и момак оде, разговарју Живка и Дара. Живка сад жали што се Дара удала за Чеду који нема школе, не зна језике, и не може да напредује, а тек како би се удала да је министарева кћи. Дара се љути, истичући, да је Чеда њој добар: "Кад сам ја задовољна, шта ви имате ту?" Опет долази писар Пера и јавља да је господина Симу видео са цилиндером на глави како улази у Двор, а то значи да улази у нову Владу. Стиже и Чеда. Живка гори од нестрпљења да чује нове вести, а уместо вести, Чеда већ има захтеве: "Отац да мени изради један зајам код Класне лутрије на привредне циљеве и то да му буде уместо мираза. С тим да одужим дугове, а после..." Док се Чеда и Живка препиру - упада Рака и каже да је тата постао министар, јер њега већ деца зову министарско прасе, па му чак и псују мајку министарку. Живка каже да се више с том децом неће дружити, него с децом еглеског конзула. Први чин се завршава доласком г. министра Симе Поповића. Живка га грли: "Министре мој!", а Чеда и Дара му љубе руку и честитају, док се Рака дере: "Доле влада!". Ту је и писар Пера, па му Живка заповеда да после подне у четири сата дође министарски фијакер, да се три пута провоза од Калимегдана до Славије, па макар после тога умрла.

**Други чин**

Чеда седи крај телефона и прима позиве за госпођу "министарку". Штампарски шегрт доноси 600 визит карти: "Живана Поповић, министарка". Живка је променила име јер јој се чини да боље звучи Живана. Уз то на здрав зуб уградила је златну навлаку. **Живка:** Зар госпа Драга има златан зуб, зар госпа Ната има два златна зуба, па чак и госпа Роса, протиница, има златан зуб, а ја да га немам. У међувремену Чеда је молио таста Симу, министра, да му уместо мираза изради зајам код Класне лутрије, а овај одбио, вели неће да се прља, хоће да остане поштен човек. Међутим, Чеду чека још веће изненађење, јер му Живка саопштава да више неће бити њен зет. Сад за Дару, кчерку министра, она налази бољу прилику **Ристу Тодоровића,** кожарског трговца и почасног конзула **Никарагуе.** Велико спремаје и преображај нису мимоишли ни сина Раку. Обучен је у морнарско одело са кратким панталонама, добио је и приватну учитељицу енгласког језика, али тешко је нежну реч уденути у дебело уво, па кад Раки досади да десет пута понови: "решонс лајзејшн", он учитељици псује матер. Учитељица се љути, а мајка Живка грди сина: "Марш, стоко једна! Зар је за тебе васпитање!..." Пошто је Чеди очитала лекцију, смирила учитељицу и изгрдила сина, Живка дозива кћерку Дару и прича јој да је Чеду разрешила дужности. **Дара:** Какве дужности? **Живка:** Па дужности мужа. Дари ништа није јасно, а Живка објашњава: "Рекла сам му да од данас није више твој муж.." Затим Дари исприча за почасног конзула. Дара се не слаже, јер воли свог мужа, и напустила би га, вели, само кад би знала да је вара. **Живка:** Па вара те! **Дара:** Ко то каже? **Живка:** Па, мушко је, мора да вара жену. Тако је то од Бога. Дара се расплаче. Поново стиже улизица **Пера** и пита шта може учинити за госпођу министарку. Живка користи прилику да сазна нешто лоше о свом зету. Пера објашњава да је њен зет Чеда до сад био сиромашни чиновник са малом платом, а женске коштају. Додуше, вели он, могуће је да се и сиромашни мушкарци снађу кад у кући има млада служавка. Живка се удари шаком по челу: "Разуме се, тога се никад не бих сетила." Захваљује Пери и зове служавку Анку. После краћег убеђивањаАнка пристаје да некако Чеду домами у своју собу, а да их Живка затекне у ситуацији кад је Чеда без капута.

**Навала фамилије**

Живка још није решила ни своје кућевне послове, а на врат јој стиже бројна фамилија. Први је дошао **ујка-Васа** са девизом "Сваки министар збрине најпре своју фамилију, па тек онда државу". Ујка-Васа чита списак, а Живка коментарише. На првом месту је тетка **Савка**, па прија **Соја**, тетка **Даца** и њена ћерка **Христина**, па **Јова поп-Арсин,** робијаш, па **Петар Каленић** који тврди да је Живкин род, а за њега нико није ни чуо. Живка пристаје да их прими све заједно.

**Љубавник по дужности**

Чим оде ујка-Васа, на вратима је **Др Нинковић,** секретар мин. спољних послова. Њега је Живка наручила да је подучи отменом понашању. Он је кицошки обучен, налицкан и напудерисан са белим рукавицама. Љубазно се представља, користећи и неке француске фразе. Живка му казује зашто га је звала, а он одговара да је добро поступила. Да би била отмена дама, вели он, мора научити бриџ, пушити, и имати љубавника. Живка се исчуђава. Хајде како-тако тај бриџ, али њој смета и дим цигарете, па тај љубавник, Боже, шта ће рећи свет. Но, Нинковић је уверава да је у томе поента отмености. После краћег убеђивања, Живка прихвата да се ради отмености жртвује, и пита да ли су госпа **Дара** и госпа **Ната** имале љубавника. Да. **Живка:** А које то био? **Нинковић:** Ја. **Живка:**Па како то... ви онако редом? **Нинковић:** Чим кабинет да оставку, и ја дам оставку. Он даље објашњава да је фора у томе да дама буде компромитована, тј. да свет почне да шапуће: "...замисите гђа. Живка преотела је г. Нинковића од гђе. Наталије!" Додуше, каже он, биће и таквих који ће вас бранити, е њима треба да запушите уста тако што ћете преко г. министа мени израдити нову класу. Истина, министар ће се бунити, јер сам пре два месеца добио нову класу, али то је било за време старе владе. Живка ради отмености све прихвата. Пали прву цигарету и гуши се од кашља, упадају Чеда и Дара да виде шта се догађа. Долази момак са ружичастим и намирисаним љубавним писмом од Нинковића. Чеда кришом чита и смеши се.

**Трећи чин**

Ујка-Васа у име Живке преговара са Чедом да се овај одрекне жене, а као награду добиће, класу-две. Чеда, наравно, неће ни да чује. Онда му Васа прети да ће бити премештен у Ивањицу. Али, прети и Чеда да ће њему разбитинос, да ће зубару поломити зубе, а почасном конзулу (младожењи) - одсећи уши. На крају ујка-Васа саопштава Чеди да ће у будуће са Живком моћи да разговара само званично, као и остали свет. Након тога, Анка се набацује Чеди, који се обукао за пријем код госпође министарке. Живка пристаје да га прими, јер јој је Анка рекла да ће посе тог разговора Чеда доћи у њену собу. Следи уобичајена препирка таште и зета у којој Чеда каже да јој је нашао просиоца Др Нинковића, и призна да је прочитао његово љубавно писмо. Живка бесни и зове Дару, која се одмах сложи да се удате жене не могу преудавати. У међувремену, жандарм доводи Раку, који је сину енглеског конзула, разбио нос, јер му је, наводно опсовао оца, рекавши "олрајт". Овај проблем Живка решава преко Нинковића, који је већ, њеном заслугом добио класу. Долази најављена фамилија на челу са ујка-Васом. То је галерија комичних ликова међу којима је и **Петар Калинић** за кога нико није чуо, а камо ли да га је видео. Он се истиче дршкошћу да води главну реч; мири завађену фамилију, и диктира Васи шта да запише у списак жеља које Живка треба да испуни. Посебну пажну привлачи **Савин** захтев да му се изради државна пензија. **Живка:** Па ти ниси никад био чиновник? **Сава:** Нисам! У разговор се умеће и **ујка-Васа:** ...Саво, ти што имају пензију служили су државу. **Сава:** Па ја, да сам служио државу, не би дошао од Живке да таржим пензију, него би је тражио од државе...Кад оде фамилија, Анка и Чеда се сретну. Он је пољуби у образ и обећа да ће доћи у њену собу.

**Врхунац радње**

настаје кад дође **Риста** и затекне само Чеду, те му се представи, а Чеда, прокуживши ко је у питању, каже да је ујка-Васа. Не слутећи превару, Риста започне пријатељски разговор и, у поверењу,лажном ујка-Васи каже да је Чеди постављена замка, односно, да ће бити затечен у Анкиној соби. Чеди то буде мило и поплаши младожењу да ће бесан Дарин муж доћи са револвером. Риста се препадне, а Чеда позове Анку и замоли је да Ристу одведе у своју собу и да закључа. Риста једва дочека и девојци још обећа награду. Чеда позове Раку и да му динар да ником не каже да он сад иде у Анкину собу. Рака буде чврст карактер и одмах оде мајци и од ње добије два динара и каже да је Чеда код Анке. Живка се обрадује, позове писара са два жандарма и два сведока. Међутим, кад отворе Анкина врата - у соби Риста. Скандал. Живка, пак, дозна да је ову ујдурму приредио њен зет Чеда, и закле се да ће још вечерас бити премештен у Ивањицу.

**Четврти чин**

Анка, Рака, ујка-Васа и писар Пера се надмећу ко ће, по Живкиној заповести, купити више бројева новина у којим је изашао чланак о госпођи министарки.

**Обрт**

Наиме, пише се о једном чудном старом обичају у делу Кине да, ако се некоме допадне удата жена, он је проси иако има живог мужа. "Такав случај се десио ових дана у кући мандарина Си-по-по." Алузија на министра Симу Поповића. "У његову жену, једну одвратну бабу, заљубио се Ни-ни-ко (алузија на Др Нинковића). Истовремено неки Ка-ра-гу (Риста) дошао је да проси њену удату ћерку". Помиње са и собарица А-ки-ка (Анка). Дара пакује ствари, јер јој је муж још синоћ разрешен дужности и премештен у Ивањицу. Кад јој Чеда каже да је он аутор чланка, Дара испусти хаљине. Следи краћа препирка око тога, а Чеда вели да друкчије није могло, јер је Живка од куће напрвила лудницу од како је посатала "министарка". У међувремену Живка кипи од беса; хтела би да убије аутора кад би знала ко је. Стиже шегрт са писмом од Ристе у којем он "министарку" обавештава да није жалио труда и средстава да дозна име писца, а то је њен рођени зет. Живка хоће зета да отрује мишомором, као пацова, а ујка-Васа је смирује. Затим, она телефоном зове мужа, који је много љут због последњих збивања, па Живка даје слушалицу ујка-Васи. Он препричава Живки да је најављена седница Министарства унутрашњих дела и да ће том приликом бити речи о скандалу, што га је она узроковала. Долази госпа Ната, бивша "министарка" да долије уље на ватру, а Живка је мора да прими, реда ради.

**Расплет**

Стиже писмо од Нинковића у којем он даје оставку на дужност љубавника. Ната из искуства зна да је то поуздан знак да је оставку дао и министар, јер љубавник не даје оставку док је министар у Влади. Живка хоће да трчи у министарство, покушавају да је одврате, али она се облачи и тек да изађе из куће, на вратима се сретне с мужем, који саопштава да је поднео оставку. Живка цичи и грди га. Рака се дере: "Доле влада!"

**Живка**

Обична, простодушна домаћица Живка Поповић живи мирним животом, окупирана, као сав нормалан свет, бригом како саставити крај с крајем до следеће плате. Али, кад јој муж, стицајем околности, постане министар, не може да усклади жеље са својом примитивном патријархалношћу. Жели да промени зета јер је нешколован, не зна језике и не напредује у служби. Од сина Раке, мангупчета, захтева да се дружи са децом енглеског конзула. У помодарству подсећа на **Фему** из Стеријине *Покондирене тикве*. Да би постала "отмена дама", она ће се жртвовати да научи бриџ, да пуши, мада се од дуванског дима гуши у кашљу; да "набаци" љубавника по дужности, да се вози министарским фијакером само да је види свет. Такво њено понашање доводи до сукоба у породици, а затим и до друштвеног скандала. То изазива пад владе, губитак министарског положаја, а са њим и свих привилегија и благодети. Пред њом су била широм отвоена врата благостања, али она, као рибарева жена у бајци *Рибар и златна рибица*, нема мере у прохтевима, па на крају се враћа тамо где је и била у мирну бару жабокречине.

**Сима Поповић**

Живкин муж, човек из сенке сликан је између реодова ове комедије. Од сина Раке дознајемо да је био лош ђак, јер је понављао четврти разред. Од зета Чеде чујемо да неће да се прља и хоће да остане поштен, па одбија да зету изради зајам код Класне лутрије. Међутим, у томе није доследан, јер народски речено прави је шоња кад женином "љубавнику" изради класу, мада је дотични унапређен само пре три месеца.

**Дара**

Живкина кћи помало личи на **Евицу** из *Покондирене тикве*. Искрено се радује очевом унапређењу, а супроставља се мајчином изопаченом понашању, којој је министарски положај мужа помутио разум. Дара воли Чеду такав какав је. Кад је она задовољна, шта се ту други питају.

**Чеда**

Живкин зет је лукав и осветољубив. Са Даром се оженио, више због мираза - него из љубави. Каријериста је и жели да искористи нов тастов положај за напредовање у служби, још од њега тражи да му изради зајам код Класне лутрије. То што његов таст хоће да остане поштен за Чеду је лепо у теорији, али у пракси није. Међутим, кад од таште сазна да ће остати без жене, смишља освету, а збивања му иду на руку. Аутор је чланка у новима, који ће бити узрок Симиној оставци. Док остали укућани пате због губитка привилегија, он слатко ужива у својој освети.

**Ујка-Васа**

У галерији ликова Живкине родбине, посебно место припада ујка-Васи, бившем полицијском чиновнику, који је због неписмености, избачен из службе. Воли кафану, слаткоречива улизица, препредењак и лопужа. Чим у Живкиној кући спази кутију цигарета, вади их и трпа у своју табакеру. Воли улогу "дрвеног адвоката", сналажљив и наметљив, па се људима увлачи под кожу као шуга. Организује породичну посету код министарке, смирује свађу између прија-Соје и тетка-Даце, одобрава и бележи њихове жеље које Живка треба да испуни.

**Каленић**

Иако га нико никад није видео до сада, тврди да је Живки род, и да му је мајка на самрти пре 20 година рекла кад му буде тешко, да се обрати Живки министарки. Дрзак је у својој наметљивости толико да преузима улогу водитеља и Васи диктира шта треба да запише. Он има скромну жељу да га врате у службу из које је избачен пре годину, али повратак мора бити са унапређењем. Друкчије не прихвата.

**Др Нинковић**

Представник дипломатског кора, који успешно користи простаклук министарских жена за напредак у каријери. Он их подучава отменом понашању и одевању, глуми љубавника по дужности: "Чим кабинет да оставку и ја дам оставку" - каже он.

**Анка**

Живкина служавка. Њено понашање у кући зависи од пара. Кад јој плата касни три месеца, кафу ће послужити тек за пола сата. Кад јој газдарица обећа повишицу, спремна је да Живкиног зета намами у своју собу. Дакле, типична представница овог сталежа.

**Рака**

Живкин син, мангупче, више воли улицу него школу. Туче се са вршњацима, па му је одећа похабана. Учитељици енглеског језика опсовао је матер само што га је терала да једну реч понови десет пута; сину енглеског конзула разбио је нос зато што му је рекао "олрајт". Кад га замолите да нешто не уради, он баш то чини, чак иако га платите за услугу. Ту његову инатџијску особину добро је искористио Чеда, Живкин зет. Општи утисак да је Рака мамин син.

**Риста Тодоровић**

Кожарски трговац и почасни конзул Никарагуе је лакрдијаш као појава и фигура. Но, кад из његових уста чујете да му не смета то што ће се оженити туђом женом, као што му не смета кад купикућу кад зна да је сад његова, смех утихне, Дара му се допада, а потребна му је и ради везе у вишим круговима. Нушић, очито није волео овај сој људи-гмизаваца, па Ристу слика и као слабића и кукавицу који и од помисли на то да би због просидбе удате жене могао настрадати, бежи под сукњу.

***Завршни део часа У завршном делу часа професор у дијалогу са ученицима проверава постигнутост исхода.***

***По завршетку наставне јединице Српска реалистичка приповетка (систематизација), ученици ће бити у стању да:***

* именују, лоцирају и дефинишу књижевну епоху;
* одреде временско и месно простирање књижевне епохе;
* класификују књижевну епоху у односу на друге књижевне епохе;
* именују најзначајније писце и књижевна дела дате епохе;
* закључе које су опште или најзначајније карактеристике дате епохе;
* оцене поетику епохе.

***(видети исходе за наставне јединице Милован Глишић ''Глава шећера''. Лаза Лазаревић ''Ветар'', Радоје Домановић ''Данга'' и Симо Матавуљ ''Поварета'')***

***Административни део часа***

***Уводни део часа* Реализам у српској књижевности обухвата доста широку, занимљиву и разноврсну панораму књижевних појава у великом временском распону. Први реалистички писци јавили су се 60-тих година 19. столећа, у јеку романтизма. Од 70-тих година до краја века реализам је водећи књижевни правац. У време његовог конституисања извршене су значајне промене у националном животу. Србија стиче пуну политичку независност и заузима водеће место у културном и књижевном животу, а њена престоница Београд постаје оно што је Нови Сад био у 60-тим годинама: главни културни центар. Највећи број реалиста потиче из Србије или је у њој живео и стварао.**

**Реализам је открио малог човека и његов свет. Књижевност захвата матицу народа, која је уметнички живела готово искључиво у разним формама усмереног стваралаштва. Писци сву пажњу посвећују различитим видовима народног живота, од оних прастарих фолклорних, до оних које је доносило ново време. Они теже да што верније пренесу не само начин живота, обичаје, схватања него и начин говора људи у појединим крајевима. У књижевност улази регионална тематика, а у њен језик продиру провинцијализми, дијалекатска обележја, говорне одлике појединих професија и сталежа. Загледани у старе, патријархалне односе, који су под ударом новог времена почели слабити и нестајати, наши су реалисти с познавањем и разумевањем приказивали сеоски живот и живот малог града, паланке, док су зазирали од града и од модерног, европског начина живота.**

**У доба реализма мења се и поље утицаја у којем се развија српска књижевност. Немачки утицај, дотада доминантан, уступа место руском. Преводе се и читају највише руски реалисти: Гогољ, Тургењев, Чернишевски, Гончаров, Толстој, Достојевски. Највећи утицај на српске приповедаче извршио је Гогољ. Гогољев народно-сељачки "сказ" постао је основни облик приповедања у књижевности нашег реализма. Уз Гогоља највише је утицао Тургењев, а нешто касније и Толстој и Достојевски. Утицај западног реализма био је знатно мањи, и осетио се највише код писаца из наших западних крајева (Матавуљ). *Главни део часа.Ученици:***

* **именују књижевну епоху којој дело припада;**
* **наведу најважније биографске и библиографске податке;**
* **откривају и кратко описују утиске и доживљаје које су приповетке изазвале у њима;**
* **препознају и именују књижевни род и врсту;**
* **познају фабулу и сиже приповетки;**
* **објасне наслов;**
* **одреде тему и мотиве;**
* **наведу основне одлике композиције дела;**
* **доведу у везу поједине делове текста;**
* **изводе поруке;**
* **размотре актуелност дела у данашњици;**
* **примене стечено знање у пракси (речнички фонд, вештина комуникације, типологија личности, морални судови...);**
* **препоруче дело другима.**

***Завршни део часа У завршном делу часа професор у дијалогу са ученицима проверава постигнутост исхода.***

***По завршетку наставне јединице Војислав Илић ''Сиво,суморно небо''(интерпретација), ученици ће бити у стању да:***

* лоцирају аутора и књижевно дело у одређену епоху;
* наведу најважније биографске и библиографске податке о Војиславу Илићу;
* откривају и кратко описују утиске и доживљаје које је песма''Сиво, суморно небо'' изазвала у њима;
* препознају лирску врсту;
* објасне наслов;
* одреде тему и мотиве;
* наведу основне одлике композиције дела;
* уоче песничке слике;
* изводе поруке;
* размотрe актуелност дела у данашњици;
* применe стечено знање у пракси (речнички фонд, вештина комуникације, типологија личности, морални судови...);
* препоручe дело другима

***Административни део часа***

***Уводни део часа* Ученици се упознају са животом и делом Војислава Илића.**

**• Биографија. Војислав Илић (1862−1894) потиче из књижевничке породице. Његов отац Јован Илић био је познати песпик и политичар опозиционар. Кућа Јована Илића била је најпознатија и најугледнија кућа у Београду друге половине 19. века, састајалиште и дебатни клуб о књижевним и политичким питањима. Окупљала је писце различитих уметничких и политичких опредељења, али и велики број јавних и политичких радника. Ту су се сретали Змај, Јакшић, Костић, Каћански, Глишић, Лазаревић, Веселиновић, Матавуљ, Сремац, Нушић, Ранковић, Домановић, Митровић, Матош, Скерлић и многи други. У овој кући је Бранислав Нушић први пут, у рукопису, читао своју прву написану комедију Народни посланик.**

**• Своја политичка схватања Илић је формирао у очевој кући: био је врло активан у јавном животу и политичким манифестацијама. Држао је жестоке говоре на омладинским политичким скуповима. Објављивао политичке текстове у опозиционим листовима, својим сатиричним песмама исмевао је стање у друштву, тиранију власти и апсолутизам династије. Бунт његових песама био је снажнији него тада познатих песника сатиричара Ђуре Јакшића и Јована Јовановића Змаја, али нису достигле значајнији уметнички ниво. Због својих политичких активности стално је био на удару власти: прогањан, оптуживан, извођен на суд, морао је да бежи из земље.**

**• Пошто је још од детињства био слабог здравља, Војислав Илић није успео да заврши гимназију. Ванредно је похађао предавања на Великој школи колико да стекне образовање које није могло да буде верификовано због незавршене гимназије. Недостатак школског образовања Илић је надокнадио читањем и учењем у богатој очевој библиотеци и праћењем разговора за време седељки у дому Илића. Читао је римске, руске, немачке, енглеске и америчке песнике. Бавио се превођењем поезије. Рано је почео да пише и са шеснаест година објављује баладу Лепид. У двадесет и првој години, 1881. године, у часопису Отаџбина објављује своје најобимније песничко дело, спев Рибар. Сарађује у бројним листовима и часописима поставши најплоднији песник свога времена. За живота је објавио три књиге песама − 1887, 1889, 1892. Умро је од туберкулозе 1894. године у Београду.**

**• Песничко дело Војислава Илића не може се подвести ни под једну школу. Његово петнаестогодишње певање представља неку врсту синтезе стваралачке поетике 19. века. Према примењеном песничком поступку Илићево песништво се дели на:**

**‒ класицистичко песништво инспирисано грчком и словенском митологијом, али и митологијом многих других европских и источних народа (Бахус и Купидон, Данаја);**

**‒ романтичарско песништво са мотивима из прошлости и источњачким мотивима; ту је изражена жалост што живот брзо пролази, доминантан је елегични тон, избија меланхолично осећање (Љељо, Пећина на Руднику);**

**‒ реалистичко песништво које се прилично неуспешно остварило у сатиричносоцијалним песмама, али је зато високе уметничке домете достигло у дескриптивним песмама (Сиво, суморно небо, Грм);**

**‒ парнасовско песништво остварено је углавном на античким мотивима и обележило је Илића као песника евронске културе (Тибуло, Химна векова);**

**‒ симболистичко песништво у ствари је наслућивање симболизма; остварено је у само једној, 1892. години; открило је песничко визионарство Војислава Илића (Клеон и његов ученик, Запуштени источник).**

**• Песништво Војислава Илића је разноврсно и са жанровског аспекта: огледао се у сатиричној и родољубивој поезији, љубавној поезији и романсама, елегијама и описним песмама.**

**• Сатирична поезија (Маскенбал на Руднику, У лов, Већ се купе, Грађанске врлине, Оргије, Пријатељу, Један монолог младог Слепчевића, Реалиста) показује Илићев активан однос према друштвеној стварности, његов слободарски и критички однос према режиму Обреновића. Ове песме немају већу уметничку вредност, нису достигле ниво Змајеве и Јакшићеве сатире, али остају као сведочанства једног времена и песникове бескомпромисне борбе за друштвену правду.**

**• Родољубива поезија (На Вардару, Родољуб, На гробу војводе Дојчила у Солуну) по уметничкој вредности стоји испод сатиричне поезије овога песника.**

**• Љубавна лирика нити је бројна нити је много речита. Највеће вредности достиже она која се претапа у елегију (Исповест, Госпођици Н.).**

**• Романсе су последица песниковог бекства из стварности, уточиште за заборав на невоље политичке и интимне природе (Љубавна трка, Љубавна прича о дону Нунецу и дона Клари).**

**• Елегије су осенчене меланхолијом и резигнацијом као последицом незадовољства друштвеном стварношћу и породичних несрећа (Елегија, Суморни дан, Посланица пријатељу, Елегија на развалинама куле Северове, Исповест).**

**• Описне песме испуњене су јесењим и зимским пејзажима (Вече, Зимскоско јутро, Зимска идила, Јесен, У позну јесен, Сиво, суморно небо). У елегијама и описним песмама Војислав Илић је остварио највише уметничке домете.**

**• Песничко стварање и стваралаштво уопште честа је тема Илићевог певања: Мојој музи, Песник, Два песника, Песнику, Реалиста, Један монолог младог Слепчевића. У двема последњим песмама изражен је Илићев однос према романтизму и реализму. У песми Један монолог младог Слепчевића заузима критички став према неким особинама и поетупцима романтизма: против бомбастичних фраза и лажне патетике, а за више живота у поезији. У песми Реалиста он је против примитивизма реалистичке прозе, а за више поезије у животу. Стваралачка проблематика присутна је у песмама са скулптуралном тематиком: Ниоба, Тибуло, Мраморни убица, Прва наредба.**

**Следи изражајно читање песме, а потом и њена анализа.**

 **Којој фази Илићевог стваралашгва припада ова песма? Одредите књижевну врсту, тему и основне мотиве.**

**• Реалистичка фаза: слике објективног света, сеоских пејзажа, природа дочарава обичан живот и чоовекове активности,**

**• Књижевна врста: дескриптивна лирика (доживљај природе).**

**• Основни мотиви: јесен и меланхолија, песимизам, самоћа, незадовољство.**

**• Тема: опис природе у позну јесен.**

 **Анализирајте симболику наведених атрибута у наслову: сиво и суморно. Анализирајте песничке слике у овој песми. Који стилски поступак (фигуру) уочавате у редоследу испољавања песничких слика?**

**• Симболика наслова: бесадржајност, празнина, жалост, туга, сета.**

**• Прва песничка слика:**

**сиво, суморно небо; увели ладолеж, по земљи гранчице леже.**

**‒ кретање од већих ка мањим сликама, одозго на доле.**

**• Друга песничка слика: убоги спровод се креће по каљавом друму; мршаво кљусе вуче таљиге;**

 **Шта је заједничко за ове две песничке слике, а по чему се разликују?**

**‒ исто осећање − појачано у другој слици;**

**‒ 1. слика − статична;**

**‒ 2. слика – динамична, социјално обележена − сиромаштво сељака.**

 **Коју мисао покреће представљена слика?**

**• Слика представљена у овој песми покреће мисао о смрти и пролазности свега људског.**

 **Анализирајте Илићев језик и стил на основу песме.**

**• Стилске фигуре: асонанца и алитерација.**

**• Илићева стилска особеност: уз именицу иду два атрибута две одредбе, правилна рима, таутологија (сиво и суморно, мршав коњ и кљусе).**

***У завршном делу часа професор у дијалогу са ученицима проверава постигнутост исхода.***

***По завршетку наставне јединице Војислав Илић ,,Јутро на Хисару код Лесковца ''(интерпретација), ученици ће бити у стању да:***

* лоцирају аутора и књижевно дело у одређену епоху;
* наведу најважније биографске и библиографске податке о Војиславу Илићу;
* откривају и кратко описују утиске и доживљаје које је Јутро на Хисару код Лесковца изазвала у њима;
* препознају лирску врсту;
* објасне наслов;
* одреде тему и мотиве;
* наведу основне одлике композиције дела;
* уоче песничке слике;
* изводе поруке;
* размотрe актуелност дела у данашњици;
* применe стечено знање у пракси (речнички фонд, вештина комуникације, типологија личности, морални судови...);
* препоручe дело другима

Уводни део часа

(5 минута) Увођење ученика у анализу песме обнављањем знања о животу и делу Војислава Илића.

 Шта знате о кући из које потиче Војислав Илић? Како је Војислав Илић стекао образовање? Шта знате о његовом стваралаштву? Како можемо поделити Илићево песничко стваралаштво према доминантним темама и мотивима? Какве су Илићеве песме са жанровског аспекта?

Главни део часа (35 минута)

 Следи изражајно читање песме, а потом и њена анализа.

 Којој фази Илићевог стваралашгва припада ова песма? Одредите књижевну врсту, тему и мотиве.

• Реалистичка фаза: слике објективног света, градски пејзаж, природа, обичан живот и човекове активности.

• Књижевна врста: дескриптивна лирика (са елементима социјалне лирике − живот човека).

• Тема: јутро на Хисару (у наслову).

• Мотиви: природа, човек и животиња (поља, магла, ветар, град, ужар, Турчин, долина, звоно, јелен.

Песма Јутро на Хисару код Лесковца припада кругу Илићевих песама у којима се живот и свет сагледавају реалистички. У основи песме је дескрипција која обухвата велики број појединости − предметности, појаве, расположења. Ову дескрипцију одликује наративност (у њој се појављују ликови, има трагова радње, лирско казивање има приповедни тон).

 Анализирајте композицију ове песме. Из колико строфа се састоји? Покушајте да одредите из колико песничких целина (слика) се састоји ова песма и да дате „наслове“ свакој песничкој слици.

• Композиција: две строфе.

I строфа:

- природа (1−2. стих)

- ужар и Турчин (3−7. стих)

II строфа:

- амбијент (8. стих)

- јелен (9−11. стих).

• Тематско-мотивска основа:

Основни мотив (и тема) садржан је у наслову песме и првом стиху: „Јутро на Хисару“. Овај мотив, апстрактан по својој природи, конкретизује се великим бројем појединости: поља, магла, ветар, град, ужар, Турчин, долина, звоно, јелен. Природа, човек и животиња испуњавају ову широку слику пејзажа.

 Извршите анализу прве песничке слике. Који мотиви доминирају овом сликом? Ка чему је усмерен поглед лирског субјекта? Покушајте да одредите и објасните статичке и динамичке мотиве. Размислите о уобичајеном значењу придева „пуст“. Каква је значењска вредност овог придева у оквиру песме и којим уметничким поступком је постигнута промена његове значењске вредности? На исти начин анализирајте значењску вредност именице „магла“.

• Песничке слике:

Прва песничка слика – поље, магла, ветар.

Поглед лирског субјекта најпре пада на пуста, далека поља са којих се диже јутарња магла и преко којих ћарлија хладни ветар. Ову статичну слику оживљавају два динамична мотива: магла се диже, ветар ћарлија. Епитет пуста има значење „без ичега“, „без живе душе“. Он садржи негативну конотацију и изазива непријатна осећања и расположења. Међутим, нашавши се непосредно уз придев далеких и уз именицу поље, промењена је суштински његова значењска вредност: пуста, далека поља = пространа, недогледна поља.

У свакодневном језику магла има такође непријатну конотацију. Када притисне и мирује полегнувши по земљи, наговештава тмуран и непријатан дан, хладна је, затвара видик. У контексту овога стиха, сагледана са висине брда Хисар, јутарња магла која се диже има позитиван емотивни предзнак: осећање задовољства што наступа нови дан. Дизање магле наговештава светао и сунчан дан.

 Какву интонацију има стих Са пустих, далеких поља јутарња магла се диже? На који начин дужина стиха утиче на интонацију? Размислите о томе коју функцију има инверзивна структура стиха. Какву функцију имају мотиви магле и ветра у смислу перспективе из које лирски субјект посматра пејзаж?

• Хексаметарска дужина стиха делује монотоно, мирно и даје равнодушну интонацију.

• Инверзивна структура овога стиха има значењску и ритмичку вредност. Инверзија је разбила хексаметарску монотонију тиме што је истакла цезуру на полустиху (//), која је, баш зато што је стих инверзован, попримила и функцију паузе.

Слика поља је на ударном месту, на почетку стиха, па се задржава у свести читаоца. Пошто је овај полустих у функцији прилошке одредбе за место, не може да стоји самостално, упућује пажњу ка другом полустиху који садржи субјекатску синтагму и чини заокружену смисаону целину. Први стих се не остварује као синтаксичко­интонациона целина. Део његове садржине пренесен је опкорачењем у други стих. На тај начин први стих и први полустих другога стиха чине синтаксичко­интонациону, садржинску и смисаону целину.

• На крају ове целине је мотив ветра (И хладни ћарлија ветар). Док је магла доле у низини, над пољима, ветар се осећа и на брду, његова свежина прија, звук (ћарлија) годи уху. И придев хладни нема у овом контексту значење непријатне хладноће, него има значење пријатне свежине.

Док је прва песничка слика доста једноставна, са само три мотива (поље, магла, ветар), друга песничка слика је развијенија и мотивски богатија.

 Колико стихова обухвата друга песничка целина? Која је функција полустиха којим почиње ова песничка целина? Шта је у фокусу погледа лирског субјекта? Шта сведочи о перспективи из које лирски субјект посматра призор? Анализирај мотиве убогог ужара и суморног Турчина. Како је представљен „убоги ужар“? Из које перспективе је сагледан? Како је представљен „суморни Турчин“? Како је он сагледан? На шта указују епитети који иду уз мотив „Турчина“? Покушајте да откријете из ког разлога би Турчин могао бити таквог расположења. На који начин је одређен социјални статус ових људи?

• Друга песничка слика: живот у граду − ужар, Турчин.

• Ова синтаксичко­интонациона целина обухвата пет стихова и један полустих.

(...) У граду живот се буди: Тамо убоги ужар износи мангале своје, А тамо суморни Турчин озбиљно ножеве нуди, Или замишљен пуши; На мушком његовом лицу мрачна се замрзла збиља А бол у крепкој души.

• Полустих У граду живот се буди упућује на то да је у фокусу погледа лирског субјекта град (условно схваћено – предмет) и живот који се буди (ситуација). Преостали стихови прве строфе детаљније представљају ову слику. Цетрално место у садржини наредних стихова имају убоги ужар и суморни Турчин. О перспективи из које посматра лирски субјект сведоче прилози тамо, и тамо. Они такође актуелизују лирско казивање и сугеришу простор и замишљање тога простора у читаочевој свести.

• Убоги ужар је сагледан како износи мангале своје. Он је представљен споља, у покрету тела.

• Суморни Турчин је добио више простора (четири стиха). Он је сагледан као физичка појава, али и као душевно биће: суморни, замишљен, мрачна се замрзла збиља, бол у крепкој души.

Док је ужар конкретизован само једним епитетом (убоги) који указује на социјални статус, Турчин је конкретизован већим бројем епитета (суморан, замишљен, мрачна, крепка), који указују на душевно стање.

Његов социјални статус је одређен занимањем − ножеве нуди, па је тако изједначен са ужаром. Ова слика отвара могућност за даље тумачење њеног социјалног смисла и сагледавање разлога предоченог душевног стања Турчиновог. Он, некадашњи припадник господарског слоја на овим просторима, спао је на дно друштвене лествице и има разлога да буде суморан и мрачан.

 Анализирај трећу песничку слику. Који простор је сада у фокусу лирског субјекта? Шта ново ова слика уноси у досадашњу атмосферу? Анализирај речи које су носиоци акустичких сензација у овој песничкој слици.

• Трећа песничка слика: долина – звук.

У двема претходним сликама (поља и града) доминирале су визуелне сензације, а у трећој се јављају звучне сензације:

Чуј! У долини тамној затутњи недељно звоно.

То је истовремено и нови, трећи простор, по коме пада поглед лирског субјекта (долина). Постоји само један визуелни податак (тамна), а акустички подаци су бројни (чуј, затутњи, звоно). Тиме је укупна слика обогаћена и још више конкретизована. Сваки нови чулни податак доприноси обогаћивању простора обухваћеног поетским сликама. Опште одсуство звука у претходним сликама и апсолутна тишина која је владала пејзажом поља и панорамом града, сада је надокнађена снажним звучним појединостима.

Императивни облик чуј, који је по својој природи снажно интониран, има функцију скретања пажње на нешто што треба да следи. Ономатопејска реч затутњи у своме значењу садржи снажну звучну сензацију. Звоно је још један ономатопејски облик који обогаћује звучну атмосферу предоченог амбијента тамне долине. Звук звона је мотив који ће повезати простор долине са новим простором: гором.

 Анализирај четврту песничку слику. Којим простором се пружа поглед лирског субјекта? Шта доминира у том простору? Коју стилску фигуру уочавате у овој песничкој слици имајући у виду њен однос према претходним сликама? Која је функција ове песничке слике и мотива јелена с обзиром на претходни закључак? Анализирајте однос простора града и природе.

• Четврта песничка слика – гора, јелен.

• Гора је четврти простор по коме се пружа поглед лирског субјекта. У том погледу је јелен. Он динамизује слику. Његова узнемиреност тутњавом далеког звона изазива брзи поглед на зрачно пурпурни исток (сунце), нагли скок и нестајање у плавој магли. Ова слика је у контрасту са сликом града: тамо су убоги ужар и суморни Турчин, овде је јелен − чистота, лепота, младост, живахност. То је контраст урбане средине и природе: прва је затамњена суморном атмосфером и суморним расположењима, друга је озрачена светлошћу, животом и пурпурном бојом сунчевог рађања.

• Може се закључити да је Јутро на Хисару код Лесковца описна песма посвећена рађању новога дана и лепотама природе. Социјални мотиви су само илустрација градског амбијента и немају вредност главнога мотива који би песми придодао значење социјалне песме.

 Извршите анализу стиха у овој песми. Којим стихом је написана? Одакле потиче назив хексаметар? Извршите

• Анализа строфа, стиха и риме (версификација):

Војислав Илић је афирмисао хексаметар у српској поезији. То је стих од 15 или 16 слогова, а назив је добио по броју стопа (шестостопни стих). Ако знамо да је стопа најмања ритмичка јединица у песми, и ако знамо да се таква јединица у нашој версификацији назива акценатска целина, онда се Илићев хексаметар састоји из шест акценатских целина без обзира да ли је стих петнаестерац или шеснаестерац.

1 2 3 4 5 6

тамо / убоги / ужар // износи / мангале / своје

2 + 3 + 2 // 3 + 3 + 2 = 7 // 8 = 15

 1 2 3 4 5 6

 јелен се / у гори / прену // и журно / подиже / главу

3 + 3 + 2 // 3 + 3 + 2 = 8//8 = 16

• Само два стиха су седмерци: Или замишљен пуши; А бол у крепкој души. Они су настали опкорачењем које је диктирано осећањем и расположењем (замишљен, бол).

• Песма се састоји из две различите строфе: прва је септима (од седам стихова) а друга је катрен (од четири стиха).

• Рима је укрштена: буди − нуди; пуши − души; главу ­ плаву.

Већи број стихова (седам) не римује се.

Завршни део часа (5 минута)

 У завршном делу часа води се разговор о начину на који се уметничким средствима супротставља слика града, урбаног живота слици природе. Извођење закључака о универзалним значењима песме.

За наредни час ученици треба да прочитају песму Запуштени источник Војислава Илића и да обрате пажњу на следеће:

1) Мотиви и песничке слике. Асоцијативност, дескриптивност и симболичност.

2) Стилска средства и њихова функција.

3) Опозиција између прошлости и садашњости.

4) Стања и расположења лирског субјекта и његов однос према пејзажу. Функција паралелизама.

5) Структура: стих, рима и ритам.

6) Универзална значења песме: мотив пролазности.

***У завршном делу часа професор у дијалогу са ученицима проверава постигнутост исхода.***

***По завршетку наставне јединице Војислав Илић ,,*** ***Запуштени источник***

***''(интерпретација), ученици ће бити у стању да:***

* лоцирају аутора и књижевно дело у одређену епоху;
* наведу најважније биографске и библиографске податке о Војиславу Илићу;
* откривају и кратко описују утиске и доживљаје које је песма Запуштени источник изазвала у њима;
* препознају лирску врсту;
* објасне наслов;
* одреде тему и мотиве;
* наведу основне одлике композиције дела;
* уоче песничке слике;
* изводе поруке;
* размотрe актуелност дела у данашњици;
* применe стечено знање у пракси (речнички фонд, вештина комуникације, типологија личности, морални судови...);
* препоручe дело другима

Уводни део часа (7 минута) Увођење ученика у анализу песме представљањем Илићеве поезије из последње фазе његовог стваралаштва.

• У последњим годинама живота и песничког стварања Војиславу Илићу су блиски амбијенти напуштености, осаме и рушевина. То је прилика да са тугом евоцира прошлост у којој је било светлости, снаге и живота и сагледа садашњост у којој је све пусто, разорено и беживотно. У таквим пејзажима пројектује се субјективизирана слика песниковог унутрашњег живота и ове песме припадају симболистичкој фази Илићевог стваралаштва:

Садашњост моја је пуста,

ко пуста пећина нека

И у њој суморно звони

мој слаби и празан глас;

 ...

И ја сам остао самац. О појте песму о тузи!

 Смртно је моје тело разорен, празан град.

 (Елегија на развалинама куле Северове)

То нису нечисте сени,

Но моје немирне душе неопеван јад.

 (Кад се угаси сунце)

Сува, кржљава крушка, ко црна огромна рука,

Суморно нада мном стоји.

(Запуштени источник)

Субјективизирана слика пејзажа као симбол песниковог унутрашњег живота најпотпуније је предочена у песми Запуштени источник.

Следи изражајно читање песме.

Главни део часа

(33 минута)

 Која је тема ове песме? Којој лирској врсти припада ова песма на основу доминантног осећања? Шта симболизује источник? На основу чега можемо то закључити? Коју стилску фигуру уочавамо у представи источника у прошлости и садашњости?

• Тема ове песме је у наслову – запуштени источник. То је уједно и полазни мотив (први стих), али се његово значење шири на живот уопште и још даље на песника и његов душевни свет. Источник је, дакле, симбол живота, али и симбол песника и његових стваралачких (животворних) моћи.

• Књижевна врста – елегија са елементима дескриптивне лирике.

• Мотиви: источник, крушка, младост (пастир, пастирка), природа, песник, животна радост, суморност, беживотност, туга.

• Мотив источника и поетске слике које се из њега развијају имају два контрастна лика:

- живот и светлост,

- нестајање и мрак.

Контраст је остварен и у оквиру једне слике (нпр. прва строфа), али су и између песничких слика које припадају различитим строфама.

 Анализирај прву строфу. Како је представљен источник у садашњости? Какав је био некада? Која је функција негације у представљању источника некада?

• У првој строфи је већ првим речима истакнута тема песме: разорен источник. Он се сагледава у две релације, две контрастне слике:

1) сагледан је у окружењу високе траве (садашњост − живот који траје);

2) сагледан је и у некадашњој лепоти, али кроз негацију: Не струји бисерни талас у жарке јулијске дане (прошлост − живот који је нестао).

 Којим мотивима песник проширује слику источника? Какав је однос између тих мотива? Изврши анализу функције употребљених епитета.

• Друга строфа садржи спој двеју контрастних слика.

1) Проширена слика запуштеног источника из прве строфе: над њим се наднела сува кржљава крушка чије криве гране наказно пружене горе, ко израз паклених мука бране источник од суве, самртне жеге.

2) Овој слици супротстављена је слика некадашњег зеленила и бујног живота. У том зеленилу је пастирка млада и пастир који са песмом гони весела стада.

- Садашњост је осликана тамним бојама: епитети – сува, кржљава, наказно, паклене, суве, самртне, а прошлост ведрим бојама које одишу зеленилом, свежином и младошћу – млада, весела.

Ова друга слика импулс је за даље развијање у трећој строфи, али је он сада сагледан са интимног аспекта.

 Које мотиве песник уводи у трећој строфи? На који начин је представљен песников интимни доживљај? Обрати пажњу на промену интонације. Шта је изазива?

• Трећа строфа уводи нову слику која се наслања на претходну из друге строфе: то је сећање на мајске вечери јасне поред источника са бистром хладном водом када су се сливали у једно шум воде и шум лишћа. То су тренуци слатких жеља, маштања и мисли које лутају широким бескрајним просторима. Сећање је испунило највећи део ове строфе, али одмах затим уследи крик, очајни протест, бол: где је источник, живот, стада? Ко све то предаде забораву? Мотив живог источника у бујном окружењу, оживљен пастирима и веселим стадом, проширује се у трећој строфи новим мотивом: лирски субјект у таквом окружењу доживљава топлину и трептај млађане душе. Две спојене слике из две суседне строфе представљају најшири продор живота и светлости у суморну стварност, па зато и онај очајни вапај на крају треће строфе, који ће се преточити у суморну слику што је доноси четврта строфа.

 Анализирај четврту строфу. Која је функција мотива суве, кржљаве крушке у овој строфи?

• Четврта строфа поново враћа на слику са почетка друге строфе: сува кржљава крушка. Овим књижевним поступком остварена је прстенаста композиција (симболизује затварање у круг, понављање). Док је у првој строфи она штитила источник, овде стоји над лирским субјектом штитећи га од мисли очајних које надолазе (мисли о болести, и смрти). Заштита је, међутим, привид јер суморан изглед кржљаве крушке (ко црна огромна рука) још више подстиче очајне мисли и свест о пролазности и смрти.

Ова слика је, у ствари, кључ за разумевање песме. Усамљени и разорени источник је пројекција или слика напуштеног, усамљеног и болесног песниковог бића, у коме више нема животних сила, снова и нових хтења.

 Изврши анализу функције контраста и паралелизама у овој песми. Колико временских планова постоји? Који мотиви су доминантни на плану предметности? Која стања су представљена песничким сликама у овој песми?

• Песма Запуштени источник грађена је на паралелизмима и контрасту. У основи има симболичко значење. У њој се све дели:

1) на два временска плана: некад − сад,

2) на две предметности: источник/сува крушка – песник,

3) на два стања: живот − смрт.

 Изврши анализу песничких слика садашњости и прошлости. Какав је источник био некада? А песник? Какви су они сада?

• НЕКАД

Источник: из њега струји бисерни талас,

 бистра вода пада и прелива се,

 олистала крушка шуми и пружа велики хлад,

 ветрић и свежина која се шири уоколо,

 састајалиште младих, место сањарења и слатких

 жеља

Песник: млад и срећан,

 осећа вале животних сила

 они се преливају из младе душе

 испуњава га унутрашња милина, радост, љубав

• САД

Источник / песник: усамљен, зарастао у траву

 пресахнуо, разорен,

 валов изваљен

 нема свежине

 крушка сува, кржљава

 стаза се изгубила у трави

Песник: усамљен

 оронуо и болестан

 усахнуле су у њему радости, снови и сви сокови

 животних сила, па је налик на суву крушку чије гране

 наказно пружене страше с изразом паклених мука.

• Из ових поређења или серије паралелизама јасно се види да је у песми дошло до идентификације (поистовећивања) песника са источником, односно да источник симболише субјекат у песми, да источник, са крушком, оличава живот и смрт, трајање и нестајање.

 Изврши анализу интонације и ритма у песми. Чиме се постиже утисак уједначености ритма и интонације? Шта их ремети? Којим књижевним поступцима је то постигнуто? Којим стихом је написана песма? Од колико строфа се састоји и какав је њихов распоред? Какав је распоред рима? Уочи опкорачења и размисли која је њихова функција. На који начин избор лексике утиче на расположења и осећања у песми?

• Иако се суочавамо утиском о равнотежи и хармонији у песми на основу:

- хексаметарског стиха који тече мирно и равно;

- смирене интонације која је у складу са природом стиха, садржином и тоном песме;

­ паралелизмом слика;

привидна равнотежа се нарушава изневереношћу паралелизама, разбијањем уједначености, пробијањем равне интонације која нарушава мир. Намеће се нови утисак о сталном треперењу слика, мелодије, емоција и ритма. Стални немир, одступања и изневеравање очекивања присутни су на плану интонације, расположења, структурирања песничких слика, стихова и строфа, риме, лексике и ритма.

• 1. Паралелизам је нарушен на формалном и садржинском плану. Релативан је паралелизам строфа: 4+8+12+4, али је нарушен и паралелизам садржине строфа и песничких слика.

2. Расположења су у сталној промени: постоји основно (или носеће) расположење и расположење које се накнадно јавља. Интензитет расположења мења се од смиреног и тихог до вриска.

3. У складу с тим, стално вибрира и интонација.

4. Шема хексаметарског стиха 3+3+2//3+3+2 повремено се нарушава (са шеснаестерца се прелази на петнаестерац).

5. Распоред рима је неправилан, стална су одступања и изостајања.

6. Занимљива је функција опкорачења (од двадесет осам стихова у девет се јавља опкорачење).

7. Посматрање лексике (предметност, расположење, боје, светлост − тама, живот − смрт) пружа значајна сазнања о вези лексике и песничких слика, лексике и емоције, лексике и слике света.

Завршни део часа (5 минута)

 У завршном делу часа води се разговор о универзалним значењима песме и мотиву пролазности.

***У завршном делу часа професор у дијалогу са ученицима проверава постигнутост исхода.***